**KUUENDA KOOSSEISU**

**MÄÄRUS**

Haapsalu, 22. märts 2013 nr

Eelnõu

**Haapsalu Linnavolikogu 26.03.2010**

**määruse nr 10 „Sotsiaaltoetuste määramise**

**ja maksmise kord“ muutmine**

Määrus kehtestatakse kohaliku omavalitsuse korralduse seaduse § 22 lg 1 p 5 ja sotsiaalhoolekande seaduse § 23 lg 1 alusel.

**§ 1.** Muuta Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ § 17 ja sõnastada alljärgnevalt:

**„(1) Sünnitoetust on õigus saada ühel Haapsalu linnas alaliselt elaval lapsevanemal, kes on vähemalt 6 (kuus) kuud enne lapse sündi Eesti rahvastikuregistrisse sisse kantud Haapsalu linna elanikuna ning tingimusel, et laps on rahvastikuregistri andmetel Haapsalu linna elanik. Kui lapsele on määratud kohtuotsuse alusel eestkostja, makstakse sünnitoetus eestkostjale.**

**(2) Sünnitoetuse määramise ja maksmise otsustab linnavalitsuse sotsiaalkomisjon Eesti rahvastikuregistri andmete alusel. Kui lapse sünd on registreeritud väljaspool Haapsalu linna, tuleb lapsevanemal esitada sotsiaal- ja tervishoiuosakonda kirjalik taotlus, millele on lisatud sünnitunnistuse koopia.**

**(3) Sünnitoetuse suurus määratakse igaks eelarveaastaks Haapsalu Linnavalitsuse poolt.**

**(4) Sünnitoetus makstakse kahes osas:**

**1) 50% toetusest peale lapse sündi;**

**2) 50% toetusest peale lapse aastaseks saamist tingimusel, et laps ja üks tema vanematest on rahvastikuregistri andmetel katkematult olnud Haapsalu linna elanik alates lapse sünnist kuni lapse aastaseks saamiseni. Sünnitoetuse väljamaksmise aluseks on lapsevanema poolt linnavalitsusele esitatud kirjalik avaldus.“**

**§ 2.** Määrus jõustub 01.04.2013.

Jaanus Karilaid

Volikogu esimees

SELETUSKIRI

Eelnõule „Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ muutmine

„Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ IV peatüki „Sissetulekust sõltumatud sotsiaaltoetused „§ 17 „Lapse sünnitoetus“ redaktsiooni muutmisega muudetakse Haapsalu linnas lapse sünnitoetuse määramise ja maksmise põhimõtteid.

§ 17 lg 1 alusel lüheneb poole aasta võrra sissekirjutuse nõue Haapsalu rahvastikuregistrisse. Nimetatud muudatus teeb tunduvalt lihtsamaks elukorralduse sisseseadmise Haapsalus. Noorte perede elukohavalikul või uue töökoha vastuvõtmisel Haapsalu linnas on oluline aeg, mille jooksul neile peredele laienevad Haapsalu linna elanikuna linna poolt pakutavad toetused ja ka teenused.

Käesoleval ajal kehtiv kord jätab lapseootel ema, kes rasedusperioodil valib elukohaks Haapsalu linna, ilma õigusest saada lapse sünnitoetust.

§ 17 lg 4 alusel makstakse sünnitoetus peale lapse sündi ühele lapsevanemale kahes osas:

50% toetusest peale lapse sündi;

50% toetusest peale lapse aastaseks saamist tingimusel, et laps ja üks tema vanematest on rahvastikuregistri andmetel katkematult olnud Haapsalu linna elanik alates lapse sünnist kuni lapse aastaseks saamiseni. Sünnitoetuse väljamaksmise aluseks on lapsevanema poolt linnavalitsusele esitatud kirjalik avaldus.

Nimetatud muudatus sünnitoetuse maksmisel viidi korda põhimõttel, et toetada neid peresid, kes juba elavad alaliselt Haapsalu linnas ning neid uusi peresid, kellel on soov saada ja jääda Haapsalu linnakodanikuks.

Linnavalitsus teeb ettepaneku eelnõu määrusena vastu võtta.

Andreas Rahuvarm

Aselinnapea

13.03.2013